**Johanna Maria Korhonen** (s. 29. kesäkuuta 1968 Oulu) on suomalainen toimittaja. Hän on työskennellyt Journalisti-lehden päätoimittajana, Helsingin Sanomissa sekä Verkkotiessä, jonka osaomistuksesta hän luopui 2006. Vuonna 2008 Korhonen nimitettiin Heikki Tuomi-Nikulan seuraajaksi Lapin Kansan päätoimittajan tehtävään, mutta Alma Media purki sopimuksen ennen kuin hän ehti aloittaa työtä. Alma Media ja sen toimitusjohtaja tuomittiin työsyrjinnästä.

Elämä
-----

Korhonen suoritti ylioppilastutkinnon Oulun Kastellin lukiossa vuonna 1987 kuuden laudaturin arvosanoin. Lukion jälkeen hän lähti opiskelemaan tiedotusoppia Tampereen yliopistoon. Nämä opinnot hän kuitenkin keskeytti päästessään opiskelemaan Sanoma-osakeyhtiön toimittajakouluun, mistä valmistui kurssinsa priimuksena. Korhonen on juontanut televisio-ohjelmia *Verkkoyhteys*, *Ajan henki* ja *Tuomio* Yleisradion kanavilla. Kolumneja hän on kirjoittanut Nyt-liitteeseen ja Tietokone-lehteen, Helsingin Sanomiin, Lapsen Maailmaan ja Vantaan Lauriin.

Korhosen setä on Keijo Korhonen. Johanna Korhonen oli ehdolla vuoden 2009 europarlamenttivaaleissa keskustan sitoutumattomana ehdokkaana. Häntä veikkailtiin*kenen mukaan?* Suomenmaan päätoimittajaksi, kun Timo Laaninen siirtyi syksyllä 2010 keskustan puoluesihteeriksi. Korhosen kirjoittama Paavo Väyrysen henkilökuva *Väyrynen, Väyrynen, Väyrynen* ilmestyi lokakuussa 2010. Korhonen ei ole minkään puolueen jäsen, mutta hän on ollut Keskustan sitoutumattomana ehdokkaana eurovaaleissa vuonna 2009.

Korhonen valittiin vuoden 2010 seurakuntavaaleissa Tikkurilan seurakunnan kirkkovaltuustoon seurakunnan suurimmalla äänimäärällä (254). Hän oli ehdolla myös vuoden 2014 seurakuntavaaleissa. Korhonen oli Tulkaa kaikki -liikkeen ehdokas. Korhonen on kirkolliskokouksen yleisvaliokunnan puheenjohtaja ja sitä kautta kirkolliskokouksen puhemiesneuvoston jäsen. Hänet valittiin Helsingin hiippakuntavaltuuston puheenjohtajaksi vuonna 2010 ja toimii tehtävässä myös toimikaudella 2016–2020.

Irtisanominen Lapin Kansasta
----------------------------

Johanna Korhonen nimitettiin Lapin Kansan päätoimittajaksi syyskuun 2008 alussa. Lokakuun alussa tuli julkisuuteen, että johtajasopimus oli purettu. Lapin Kansan omistaja Alma Media julkaisi asiasta tiedotteen, jossa ilmoitti syyksi luottamuspulan. Korhosen mukaan syynä oli se, että hän eli rekisteröidyssä parisuhteessa naisen kanssa. Korhonen kertoi Alma Median tarjonneen hänelle 100 000 euroa siitä, ettei sopimuksen purkamisen syytä ilmoitettaisi julkisuuteen.

Alma Median mukaan irtisanomisen syynä oli luottamuspula, johon oli johtanut Korhosen toistuva valehtelu työhönoton aikana. Alma Media kertoi tiedotteessaan, että tämän Korhonen olisi myöntänyt yhtymän edustajille myös itse. Toimitusjohtaja Kai Telanteen mukaan Korhonen olisi valehdellut puolisonsa poliittisesta toiminnasta. Johanna Korhosen puoliso Pirkko Kotila oli Vasemmistoliiton kunnallisvaaliehdokkaana Vantaalla. Yhtymän tiedotteessa todetaan, että henkilöä, jonka toimintatapoihin ei kaikissa olosuhteissa kuulu rehellisyys, ei voida valita suurta harkintakykyä vaativaan päätoimittajan tehtävään. Telanteen mukaan perhesuhde ei ollut irtisanomisen syy. Toimitusjohtaja kiisti myös tarjonneensa rahaa vaikenemisesta ja kertoi rahan olevan irtisanomiskorvaus. Journalistiliiton puheenjohtaja Arto Nieminen kertoi ihmettelevänsä Alma Median versiota tapahtumista. Sanojensa mukaan hän ei ollut koskaan kuullut, että päätoimittajaa olisi vaadittu selvittämään puolison poliittisia kantoja tai vaaliehdokkuuksia. Työoikeuden professorin Kari-Pekka Tiitisen mukaan yksityiselämän asioita ei edes saisi työhönottohaastattelussa kysellä, vaan kysymyksiin "voi jättää luovasti vastaamatta".

Johanna Korhonen antoi julkisuuteen kokousmuistioon kirjaamansa tarkan oman kuvauksen Alma Median kanssa käydyistä neuvotteluista. Muistiossa Korhonen kirjoittaa Kai Telanteen reagoineen voimakkaan tunnepitoisesti tietoon hänen parisuhteestaan. Muistiossaan Korhonen toteaa, ettei todennäköisesti edes muistanut puolisonsa ehdokasaikeita kunnallisvaaleissa. Korhonen kuitenkin kiistää valehdelleensa puolisonsa poliittisesta toiminnasta, sillä työhaastattelussa ei hänen mukaansa kysytty pariskunnan mahdollisesta poliittisesta aktiivisuudesta Rovaniemellä.

2. lokakuuta Lapin Kansan joulukuun alussa eläkkeelle jäävä päätoimittaja Heikki Tuomi-Nikula sanoi, että Alma Median johto on tunaroinut Lapin Kansan päätoimittajan valinnassa, kun ei selvittänyt tarpeeksi tarkkaan päätoimittajaksi valitun Johanna Korhosen taustoja. Samalla Tuomi-Nikula arvioi, että julkilesbo ei voisi olla Lapin Kansan päätoimittajana tai Lapin maakunnan edustajana. Tuomi-Nikulasta tehtiin Rovaniemen poliisille tutkintapyyntö, jossa haluttiin poliisin selvittävän, syyllistyikö Tuomi-Nikula syrjintään kehottamiseen. Näkemys johti myös päätoimittajan erovaatimuksiin ja Tuomi-Nikula pyysi sunnuntain Lapin Kansassa lukijoilta anteeksi ja ilmoitti tilanteen rauhoittamiseksi jäävänsä virkavapaalle. Poliisi päätti 8.10.2008, ettei tutki Tuomi-Nikulan lausuntoa, koska tutkintapyynnössä ei yksilöity mitään virallista rikosnimikettä eikä laista löydy virallisen syyttäjän alaista rikosta, josta päätoimittajaa voisi epäillä.

Korhonen haastoi Alma Median oikeuteen. Helsingin käräjäoikeus päätti kesäkuussa 2009 hylätä Korhosen kanteen ja 230 000 euron korvausvaatimuksen. Helsingin käräjäoikeuden mielestä lehdellä oli luottamuspula ja siten painava syy irtisanomiseen. Korhonen valitti päätöksestä, ja Helsingin hovioikeus tuomitsi Alman tytäryhtiön Pohjois-Suomen Median maksamaan Korhoselle yli 80 000 euroa korvauksia. Alma Media haki korkeimmalta oikeudelta valituslupaa kiistassa. Korkein oikeus ei myöntänyt valituslupaa ja hovioikeuden päätöksellä Korhonen voitti jutun 1. helmikuuta 2011 ja sai Alma Medialta 80 000 euroa korvauksia työsuhteen laittomasta purkamisesta.

Korhonen pyysi Tutkimuseettiseltä neuvottelukunnalta kannanottoa tutkijatohtori Päivi Tiilikan oikeudelle antamista Alma Median tilaamasta kirjallisista lausunnoista. Korhosen mukaan Tiilikan lausunto muistutti Alma Median asianajaja Petteri Uotin aikaisemmin antamaa lausuntoa. Tiilikka kiisti epäilyn. Tutkimuseettinen neuvottelukunta ei ottanut asiaan kantaa.

Journalistiliittokohu
---------------------

Vuonna 2008 *Journalisti*-lehti joutui jättämään yhden numeron julkaisematta resurssipulan takia ja kaksi työntekijää haastoi lehden kustantajan Journalistiliiton oikeuteen työsyrjinnän (palkkasyrjintä) takia. Päätoimittaja ei ollut asiassa osallinen. Syksyllä Johanna Korhonen erosi päätoimittajan paikalta siirtyäkseen Lapin Kansan päätoimittajaksi.

23. lokakuuta 2008 Helsingin Sanomat kertoi Johanna Korhosen perustaneen Suomen Journalistit -nimisen ammattiyhdistyksen, joka kilpailee hänen entisen työnantajansa Journalistiliiton kanssa. Samana päivänä julkaistiin myös avoin kirje, jossa vaadittiin Johanna Korhosen erottamista Journalistiliitosta *liittoa vahingoittavan toiminnan takia*. Kirjeen oli allekirjoittanut 14 journalistiliiton työntekijää.

Vox Silentii
------------

Vuodesta 1992 Johanna Korhonen ja musiikkipedagogi Hilkka-Liisa Vuori ovat muodostaneet lauluduon Vox Silentii, joka on erikoistunut keskiaikaisiin latinankielisiin liturgisiin lauluihin. Duo esiintyy etenkin keskiaikaisissa kirkoissa ja on levyttänyt kymmenkunta albumia ruotsalaiselle Proprius-levymerkille. Korhonen on käyttänyt omaa ja muiden laulajien a cappella -laulua myös puheohjelmassaan *Valkoista valoa* Yle Radio 1 -kanavalla vuodesta 2011 alkaen.

Teokset
-------

* Korhonen, Johanna ym.: *Rakas hurri! 20 näkökulmaa kaksikielisyyteen*. Helsinki: Schildts & Söderströms, 2012. ISBN 978-951-50-2184-7.
* Korhonen, Johanna: *Kymmenen polkua populismiin*. Helsinki: Into, 2013. ISBN 978-952-264-257-8.
* Korhonen, Johanna & Jeanette Östman (toim.): *Kaikella rakkaudella - sanoja seksuaalisuudesta ja sukupuolesta*. Helsinki: Into, 2014. ISBN 978-952-264-293-6.

Lähteet
-------

1. ↑  Johanna Korhosen muistio erottamisestaan *Helsingin Sanomat*.  1.10.2008. Sanoma News Oy.  Arkistoitu 21.11.2011. Viitattu 19.3.2010.
2. 1 2  Korhoselle potkut Lapin Kansan päätoimittajan pestistä *Yle Uutiset*.  1.10.2008. Yleisradio Oy. Viitattu 19.3.2010.
3. ↑  Johanna Korhonen Journalistin päätoimittajaksi *Markkinointi & Mainonta*.  4.2.2016. Talentum Oyj. Viitattu 12.05.2018.
4. ↑  Ajan Henki *Yle*. Yleisradio Oy.  Arkistoitu 8.10.2008. Viitattu 19.3.2010.
5. ↑  Johanna Korhonen keskustan eurovaaliehdokkaaksi *Ilta-Sanomat*.  14.4.2009. Viitattu 16.6.2020.
6. ↑  Marja Hannula, Suomenmaalle uusi päätoimittaja syyskuussa. Helsingin Sanomat 16.6.2010 S. A 6
7. ↑  Korhonen kirjoittaa kirjan Paavo Väyrysestä *Yle - Uutiset - Lappi*.  23.4.2010. Viitattu 12.05.2018.
8. ↑  Johanna Korhonen keskustan eurovaaliehdokkaaksi *Yle - Uutiset*.  2.4.2012. Viitattu 12.05.2018.
9. ↑  Johanna Korhonen seurakuntavaalien äänikuningattaria  15.11.2010 (päivitetty 17.11.2010). MTV3. Viitattu 24.2.2017.
10. ↑  Massinen, Tuomas: Tuttuja kasvoja ehdolla seurakuntavaaleissa  23.9.2014. Vantaan Sanomat.  Arkistoitu 24.2.2017. Viitattu 24.2.2017.
11. ↑  Yleisvaliokunta Kirkkohallitus.  Arkistoitu 17.1.2016. Viitattu 24.2.2017.
12. ↑  Puheenjohtajisto, puhemiesneuvosto, laajennettu puhemiesneuvosto Kirkkohallitus.  Arkistoitu 9.8.2017. Viitattu 24.2.2017.
13. ↑  Johanna Korhonen hiippakunnan valtuuston johtoon  1.6.2012. Helsingin Sanomat. Viitattu 24.2.2017.
14. ↑  Hiippakuntavaltuuston jäsenet Helsingin hiippakunnan tuomiokapituli.  Arkistoitu 20.12.2017. Viitattu 24.2.2017.
15. ↑  Tuomiokapitulin jäsenet Helsingin hiippakunnan tuomiokapituli.  Arkistoitu 26.10.2017. Viitattu 24.2.2017.
16. ↑  Alma Media jatkaa Lapin Kansan päätoimittajan hakua (Alma Media Oyj:n Pörssitiedote) *almamedia.fi*.  1.10.2008. Alma Media Oyj. Viitattu 12.05.2018.
17. ↑  Johanna Korhonen: Alma Media tarjosi 100 000 euron vaikenemisrahaa *Ilta-Sanomat*.  1.10.2008. Sanoma News Oy. Viitattu 12.05.2018.
18. ↑  Alma Media: Korhonen valehteli useaan otteeseen *Ilta-Sanomat*.  1.10.2008. Sanoma News Oy. Viitattu 12.05.2018.
19. 1 2  Alma Media täsmentää Johanna Korhosen johtajasopimuksen purkuun liittyneitä syitä (Alma Media Oyj Lehdistötiedote) *almamedia.fi*.  1.10.2008. Alma Media Oyj. Viitattu 12.05.2018.
20. 1 2  Alma Media: Korhonen erotettiin epärehellisyyden takia *MTV3 Uutiset*.  1.10.2008. MTV Oy. Viitattu 19.3.2010.
21. ↑  Erkkilä, Mattias: Potkut myös Pohjolan Sanomien päätoimittajalle? *Markkinointi & Mainonta*.  1.10.2008. Talentum Oyj.  Arkistoitu 4.10.2008. Viitattu 19.3.2010.
22. ↑  Journalistiliiton Arto Nieminen ihmettelee Alman selitystä *Helsingin Sanomat*.  1.10.2008. Sanoma News Oy.  Arkistoitu 9.1.2011. Viitattu 2.10.2008.
23. ↑  Yle Areena *areena.yle.fi*.  Arkistoitu 8.10.2008. Viitattu 4.10.2008.
24. ↑  Johanna Korhosen muistio tapaamisista Alma Median edustajien kanssa *Yle Uutiset*.  1.10.2008. Yleisradio Oy. Viitattu 12.05.2018.
25. ↑  Alma Media: Korhonen sai potkut valehtelun takia *Kaleva.fi*.  1.10.2008. Viitattu 12.05.2018.
26. ↑  Lapin Kansan johto: Alma Media tunaroi päätoimittajan valinnassa *Yle - Uutiset*.  11.11.2008. Viitattu 12.05.2018.
27. ↑  Lapin Kansan päätoimittajasta tutkintapyyntö *MTV - Uutiset*.  6.10.2008. Viitattu 12.05.2018.
28. ↑  Lapin Kansan päätoimittaja harkitsee jäävänsä virkavapaalle *Etelä-Suomen Sanomat*.  5.10.2008. Viitattu 12.05.2018.
29. ↑  Poliisi ei tutki Tuomi-Nikulan lausuntoa *Yle Uutiset*.  11.11.2008. Yleisradio Oy. Viitattu 19.3.2010.
30. ↑  Päätoimittajan pesti peruttiin yllättäen *Iltalehti*.  1.10.2008. Kustannusosakeyhtiö Iltalehti. Viitattu 19.3.2010.
31. 1 2  Mölsä, Ari: Johanna Korhonen hävisi Alma Medialle käräjillä *Yle Uutiset*.  9.6.2009. Yleisradio Oy. Viitattu 19.3.2010.
32. ↑  Mölsä, Ari: Johanna Korhonen selätti Alman hovissa  18.3.2010 (päivitetty 20.4.2012). Yleisradio. Viitattu 4.3.2017.
33. ↑  Alma Media hakee valituslupaa Korhos-jutussa *HS Kultturi*.  17.5.2010. Helsingin Sanomat.  Arkistoitu 23.10.2012. Viitattu 12.05.2018.
34. ↑  Johanna Korhonen voitti Alma Median työsyrjintäjutussa  1.2.2011. Helsingin Sanomat.  Arkistoitu 23.10.2012. Viitattu 2.2.2011.
35. ↑  Mäkinen, Esa: Johanna Korhonen valitti oikeudenkäyntinsä asiantuntijasta *Helsingin Sanomat, Kultturi*.  26.4.2010. Helsingin Sanomat.  Arkistoitu 21.11.2011. Viitattu 26.4.2010.
36. ↑  Mäkinen, Esa: Tutkimuseettinen neuvottelukunta ei ota kantaa Korhosen kirjelmään *Helsingin Sanomat*.  28.4.2010. Helsingin Sanomat.  Arkistoitu 21.11.2011. Viitattu 17.5.2010.
37. ↑  Metsämäki, Mikko: Journalistissa resurssikriisi *Markkinointi & Mainonta*.  29.5.2008. Talentum Oyj. Viitattu 12.05.2018.
38. ↑  Metsämäki, Mikko: Resurssikriisi pakotti Journalistin breikille *Markkinointi & Mainonta*.  13.6.2008. Talentum Oyj. Viitattu 12.05.2018.
39. ↑  Juvonen, Anna: Journalistista joukkopako *Markkinointi & Mainonta*.  21.10.2008. Talentum Oyj. Viitattu 12.05.2018.
40. ↑  Journalistiliiton työntekijät vaativat Korhosen erottamista *Kaleva.fi*.  23.10.2008. Kaleva Kustannus Oy. Viitattu 12.05.2018.
41. ↑  Johanna Korhosen Ja Hilkka-Liisa Vuoren Vox Silentii -lauluyhtye keskittyy uudella levyllään pääsiäiseen (Arkistoitu – Internet Archive), Fg-Naxos 23.3.2011. Viitattu 23.6.2014.
42. ↑  Vox Silentii *Vox Silentii -yhtyeen sivut*. Viitattu 12.05.2018.
43. ↑  Johanna Korhonen laulaa - Johanna Korhosen Valkoista valoa -radio-ohjelma alkaa tänään keskiviikkona *Hyvät Uutiset*.  25.01.2011.  Arkistoitu 13.5.2018. Viitattu 12.05.2018.

Aiheesta muualla
----------------

WikiuutisetWikiuutiset
Wikiuutisissa on aiheeseen liittyvä uutinen: 
***Alma Median toimitukset paheksuvat toimitusjohtajaa*** 

* Ylen Elävä arkisto: Johanna Korhoselle potkut Lapin Kansasta.
* Johanna Korhosen haastattelu Voima-lehdessä 8/2008 (Arkistoitu – Internet Archive).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)
* Yhdysvallat

 |
|  |
| Taiteenala | 
* MusicBrainz

 |

 |